༄༅། །ཆོས་ཀྱི་སྡེ་ཆེན་པོ་རྣམས་དང་ཕོ་བྲང་ཆེན་པོ་རྣམས་ལ་ཆེད་དུ་
མངགས་པའི་སྐོར་ཏེ་རིམ་པར་ཕྱེ་བ་བཞི་པ།
བོ་དོང་པཎ་ཆེན་ཕྱོགས་ལས་རྣམ་རྒྱལ།
༈ ཨེ་ཆོས་འབྱུང་བའི་རྒྱ་མཚོ་ཆེན་པོ་མཁས་པའི་ངང་བ་ཅན་ལ་བསྟོད་པ་ཕྱོགས་ཀྱི་
མཛེས་མའི་རྣ་རྒྱན་བཞུགས་སོ། །
རྒྱ་གར་སྐད་དུ། དྷརྨ་ཀ་ར་མ་ཧཱ་ས་མུ་དྲ་བུ་དྷོ་ཧཾ་ས་བནྟཾ་ཏཱུ་ཏི་དི་ཤི་སུནྡ། རཱི་ཀུཎྚ་ལེ་ན་མ།
བོད་སྐད་དུ། ཆོས་འབྱུང་བའི་རྒྱ་མཚོ་ཆེན་པོ་མཁས་པའི་ངང་བ་ཅན་ལ་བསྟོད་པ། ཕྱོགས་ཀྱི་མཛེས་
མའི་རྣ་རྒྱན་ཞེས་བྱ་བ། ཐམས་ཅད་མཁྱེན་པ་ལ་ཕྱག་འཚལ་ལོ། ཉིད་ཕྱིར་ཟླ་བ་རླུང་གིས་བསྐྱོད་
པའི་རྔ་ཡབ་འཕུར་ལྡན་བླ་གབ་མེད་པའི་ཤེལ་གྱི་གཞི། །གདུགས་དཀར་ཐིག་ལེའི་རླུང་ཡབ་ལ་
ལ་ཡ། །པདྨའི་ནགས་ཀྱིས་ཐེགས་བཀྲ་
ཟགས་རབ་བསིལ་ཆུ་ཐོར་ཟིམ་བུ་དར་འབབ་མ་ལ་ཡ། །པདྨའི་ནགས་ཀྱིས་ཟེགས་བཀྲ་ཙན་དན་ས་
ཡི་མགོན་པོ་སྐྱོ་རགས་མེ་ཏོག་ལྡིང་བུའི་སྐྱིབས། །མེ་ཚོགས་ཕུངས་པས་རབ་ཏུ་ཞི་བའི་སེམས་
དམྱལ་ལྟར་གཟུགས་ཕྱག་ན་པདྨོས་ཁྱེད་ལ་སྐྱོངས། །གཞུང་ལུགས་ཉི་མ་འབུམ་ཕྲག་གསུམ་གྱིས་
ཡིད་མཁའ་དྲི་མེད་སྣ་རྒྱན་གང་གིས་འོད་ཟེར་ཤིན་ཏུ་མི་དམན་པ། །རབ་གསལ་ཞབས་ཀྱི་རྡུལ་གྱིས་
རབ་བཀྲམ་བཤེས་གཉེན་མུ་ཏྲ་པདྨའི་ངང་ཚུལ་ལེགས་ཤེས་རྒྱ་མཚོ་ངང་བའི་དཔལ། །ཕུལ་བྱུང་དམ་
ཆོས་ཕུད་སྒྲ་རབ་འཕེལ་བློ་ལྡན་འོང་བ་མྱོས་པའི་ཕྲེང་བའི་སྐལ་བཟང་དཔྱིད་ཀྱི་པདྨོ་ནི། །ལྷུར་ལེན་
བསྐྱེད་པ་རྨད་བྱུང་བརྩེ་བའི་མགོན་པོ་ཉིད་བྱོན་ཞབས་རྡུལ་ཡིད་འོང་ཁོ་བོའི་སྤྱི་བོར་གཟིམས་གྱུར་
ཅིག །བློ་གསལ་འཆི་མེད་ཀུན་དགའ་ཕུལ་བྱུང་ཆོས་མགོན་རྡོ་རྗེ་ཕ་བོང་གིས། །བྱང་ཆུབ་རི་འཐོར་
563

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་གསུམ་པ།
མི་ཆུང་སྒྲ་ཡི་རྟ་ངན་རི་ལས་སྐྱོབ་མཛད་ཅིང༌། །ཚོགས་གཉིས་དྲིན་གྱི་ཤུགས་ཀྱིས་རིང་གཤེགས་ཉི་
མ་གཞོན་ནུ་ལྟ་བུར་ནི། །ཕྱོགས་གཉིས་དག་ལས་མངོན་པར་བྱང་ཆུབ་སྔོན་མེད་མཆོག་སྦྱིན་བརྒྱ་
བར་འདུད། །ཆོས་ཀྱི་ཉི་མ་ཡེ་ཤེས་སྣང་ལྡན་སྐྱོན་གྱི་དམིགས་པས་སྒྲིབ་བྲལ་ཉིད། །མི་ཟད་ཡོན་
ཏན་གཟི་བརྗིད་དཔལ་འབར་བྱང་ཆུབ་ཆེན་པོར་བྱང་ཆུབ་པའི། །ཕྱོགས་ཀྱི་ཤིང་རྟས་འཕགས་པ་
ཉིད་ཤོལ་གང་གི་འོད་ཟེར་ཕྲ་མོས་ཀྱང༌། །ཤེས་རབ་རྣམ་པའི་མི་འཐོམས་ལས་སྐྱོབས་བཤེས་
གཉེན་རྣམས་ཀྱིས་ཁྱེད་ལ་སྐྱོངས། །དགེ་ལེགས་དར་གྱིས་འཕུར་མ་རབ་ལྡིང་བརྩོན་འགྲུས་རྔ་ཡབ་
གཞད་པའི་དཔལ། །ལེགས་བཤད་རིན་ཆེན་དྲི་མ་མེད་པས་གང་གི་རྩེ་མོ་ལྷམ་མེ་བ། །སྙན་པའི་བ་
དན་རབ་ཏུ་བསྐྱོད་ཀྱང་ཉེས་བྱས་འཐོར་རླུང་འཕྲོས་པ་ཡིས། །མི་གཡོ་ལྷུར་ལེན་རྡོ་རྗེ་དང་ནི་རིན་
ཆེན་ས་སྐྱོབས་འདྲ་རྣམས་རྒྱལ། །ཕུན་ཚོགས་རིན་ཆེན་འབྱུང་གནས་རྣམ་རྩེན་བྱང་ཆུབ་སེམས་ཀྱིས་
ས་འོག་བརྗེ། །གསུང་རབ་ལྟ་ཟེར་རྡོ་རྗེའི་མེ་སྟག་བཞིན་གྱིས་ཅི་ཡང་མི་བཟོད་ལ། །ཐུགས་རྗེའི་
རིན་ཆེན་གདེངས་ཀ་འཕྱར་ལྡན་ལེགས་ཚོགས་སྤྲིན་བརྒྱ་རབ་གཡོས་ནས། །དཔལ་འབྱོར་བཟང་
བོའི་ལོ་ཏོག་སྨིན་མཛད་གང་གི་ཞབས་ལ་མགོས་ཕྱག་འཚལ། །ལྟ་བའི་རིན་ཆེན་ཐོར་ཚུགས་འབར་
བས་མགོན་པོ་ཁྱོད་ཞབས་ཉེར་མཆོད་ཅིང༌། །ཡོན་ཏན་རིན་ཆེན་རྒྱ་མཚོའི་ཚོགས་མངའ་ཤཱཀྱ་སེངྒེ་
ལྟ་བུར་ནི། །ཆོས་ཀུན་ནམ་མཁའི་ངོ་བོར་གཟིགས་ནས་བྱང་ཆུབ་ཆེན་པོར་སངས་རྒྱས་ཏེ། །སེམས་
ཅན་ཀུན་ཡིད་དགའ་བ་ཉིད་མཛད་ཆོས་ཀྱི་རྒྱལ་མཚན་འཛིན་དེས་སྐྱོངས། །བློ་གྲོས་རི་དབང་རྒྱལ་
བོ་ལྟ་བུར་མཆོག་ཏུ་བསྟན་པར་ཉི་བཞིན་ཡུལ་རྣམས་ཉིད་ལ་འཇུག །ནམ་མཁའི་ནོར་བུ་ལྟ་བུར་
ད་ཅིང་མཆོག་ཏུ་གྱུར་ཀྱང་ནམ་མཁའ་ཇི་སྙེད་པ་ལ་ཁྱབ། །མཁའ་བཞིན་ངོ་བོ་ཉིད་མེད་མངོན་
དུ་གྱུར་ཅིང་ཡེ་ཤེས་རྡོ་རྗེ་ཕྱུག་པོའི་བདག་ཉིད་འཛིན། །འདོད་པའི་བརྩིགས་པ་ལྷུན་པོར་འཇིག་ཀྱང་
བྱང་ཆུབ་རྩེ་མོ་གཞོམ་དུ་མེད་པ་ཁྱེད་ལ་འདུད། །གང་གི་དྲག་པ་རང་དུ་སོང་སྟེ་ནམ་མཁའ་ཡི་ཡང་
ཕ་མཐར་ཉུལ། །སྐྱོན་རྣམས་འཁོར་བ་ཉིད་ལ་བཞག་ནས་ཡོན་ཏན་མ་ལུས་ཉིད་ལ་བསྡུས། །ང་རྒྱལ་
བ་དན་རྣམ་པར་བསྐལ་ནས་བསྟན་པའི་རྒྱལ་མཚན་བསྒྲེངས་མཛད་པ། །དཔལ་ལྡན་གྲགས་པའི་
ཞབས་ལ་བདག་ནི་ལན་གཅིག་མིན་པར་ཕྱག་བགྱིད་དོ། །བསྟོད་པ་ཕྱོགས་ཀྱི་མཛེས་མའི་རྣ་རྒྱན་
564

ཆོས་ཀྱི་སྡེ་ཆེན་པོ་རྣམས་དང་ཕོ་བྲང་ཆེན་པོ་རྣམས་ལ་ཆེད་དུ་མངགས་པའི་སྐོར་ཏེ་རིམ་པར་ཕྱེ་བ་བཞི་པ།
ལས་ངང་བའི་སྡེ་ལ་བསྟོད་པ་སྟེ་ལེའུ་དང་བོའོ།། །།
གང་ལ་བསྟོད་པ་རྩོམ་པ་ཉིད་ན་ཚིག་གི་བདག་པོ་རྣམས་ཀྱི་ལྕེ་ཡང་བསམ་གཏན་ལ་ནི་
བཞུགས་སོ་ཞེས། །སྨྲ་བཅད་རྟུལ་ཞུགས་ཡོངས་སུ་འཛིན་སེམས་ཨེ་མ་ཕྱོགས་རྣམས་ཀུན་ལས་
རྒྱལ་བའི་ལྷ་ཡང་དེ་རིང་མྱུར་བར་ནི། །བློ་གྲོས་པིར་གྱི་རྩེ་མོར་གནག་ཚའི་འདམ་གྱི་ཁྲོད་ན་རི་མོ་
གསལ་དམན་མིན་པར་ཤེས་བྱའི་ཕུང་བོ་རྣམས། །སྨྱུ་གུའི་རྩོམ་པ་ཀྱེ་མ་ངལ་ཞེས་ཁྲེལ་བར་གྱུར་
མོད་དེ་ལྟ་ན་དབྱངས་ཅན་འགུགས་པར་ངས་འདི་བྱས། །ཤིན་ཏུ་ངོ་མཚར་དཔལ་ལྡན་པ་ཡི་ཐིག་ལེ་
མི་ཉུང་ཕྱོགས་ལ་རྒྱན་དབང་སྟེར་བ་བཞིན་དུ་འོངས་གྱུར་པ། །འདི་ནི་མཐོ་རིས་མེལ་ཚེ་མཁན་གྱི་བླ་
གབ་མེད་པའི་རིན་ཆེན་རྡོ་ལེབ་ཟླ་བ་ཆུ་ཤེལ་འོད་ཆགས་པའི། །ཧ་རི་ཙན་དན་ལྡེ་གུ་ཕྲེང་བ་ག་བུར་
ལ་ཟེགས་མུ་ཏིག་ཐག་པའི་དཔྱང་ཐག་ལྡེམ་བུ་ལྷུར་ལེན་པའང༌། །གདོལ་བའི་ཁང་ཁྱིམ་གྱོ་མོ་
འཁྲིགས་པའི་སྐྱོ་ར་ལྟར་སྤྱོད་ཀུན་བཟོད་བུ་མོའི་རྣ་བའི་རྒྱན་དེས་འཛིན་མ་རྒྱལ། །འདི་ཡི་ནུབ་ཀྱི་
ནགས་ཀྱིས་དབང་མོ་འཛིན་བྱེད་རྣམས་ཀྱིས་དབུས་ན་ཁམས་ཀྱི་རྒྱན་གྱི་པིར་དུ་བྱས་གྱུར་པ། །མེས་
པོའི་ལག་པས་སྔོན་མེད་རི་མོའི་དཀྱིལ་འཁོར་བཀྲ་བར་བྲིས་ལ་ཤིན་ཏུ་ཕུལ་བྱུང་དབྱིག་པའི་ཕྲེང་བ་
ཉིད་གྱུར་ནས། །དབྱར་དུས་ནམ་མཁའི་རྔ་ལ་བསྐྲུན་སླད་གཉིས་འཐུང་སྨྱོན་པའི་སོ་ཡི་ཁྱོགས་ལྟར་
རབ་ཏུ་བསླང་བ་ཉིད་གྱུར་ཏེ། །གང་གི་རྩེ་མོ་མཐོན་པོས་ཉི་མ་ཟླ་བའི་མལ་ཡང་སྐྱེངས་པ་ཉིད་
བཞིན་ཡང་ན་ཕྱོགས་ཀྱི་སྒོ་གླེགས་སོ། །གང་གི་མདུན་ན་ལྕང་མའི་ཕྲེང་བ་ཙན་དན་ས་ཡི་མགོན་པོ་
ལྟ་བུར་རིང་དུ་ཁྱབ་པའི་དྲི་བཟང་ཅན། །སྨྲ་བ་རབ་མྱོས་སྦྲང་མ་བསྐྱོད་པའི་འདབ་མའི་སེར་བུས་མེ་
ཏོག་རླུང་ཡབ་ཕུལ་དུ་བྱུང་བའི་རོལ་པ་ཅན། །ལྕུག་ཕྲན་ལྡེམ་བུར་བཀུག་པའི་ལྕང་ཐག་ལ་ཆགས་
ནགས་རླུང་འཐུང་བའི་ཁུ་བྱུག་ཁྱོ་ཤུགས་ཀུས་འདེབས་སྙན་ཕྲ་བ། །གླིང་བུའི་གདངས་ནི་སྨྱུ་གུའི་
སྦུབས་ནས་མ་བྱུང་སོར་མོའི་འདུ་བྱེད་མིན་པར་རྣ་བའི་བཅུད་ལེན་སྤྲོ་བར་བྱེད། །མདུན་ན་ཆལ་
གྱིས་རབ་བཀྲམ་རྡོ་ཡི་ཐང་ནི་ཟླ་བའི་འོད་ཟེར་ཤར་བའི་ཆུ་ཤེལ་དག་པའི་ངོས་ལྟར་འཚེར། །བདལ་
བའི་ཐང་ཀ་ལི་ཁྲིའི་རྡུལ་གྱིས་དམར་བོར་བྱས་པའི་འཆི་མེད་བུ་མོའི་ཐིག་ལེ་དངར་བ་དང་། །ཉི་མའི་
ཁུ་བས་བྲན་པ་ལྟ་བུ་གྱུར་པས་རི་བོང་འཛིན་པའི་ཐུན་མཚམས་གཞོན་ནུའི་ཡོལ་བ་ཅན། །སྐྱོངས་པ་
565

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་གསུམ་པ།
ལྟར་བྱས་དཔལ་ལྡན་རྡོ་ཡི་ཆུ་ལོན་རིན་ཆེན་རྩིག་པ་ཚར་དུ་དངར་བས་མངོན་པར་འདོད་པ་འདུ་བ་
མཚོན། །གྲོང་ཁྱེར་འདི་ཡི་མཛེས་པ་དང་། །གསེར་གྱི་མངལ་གྱི་འཇིག་རྟེན་གཉིས། །སྲང་ལ་ཡོངས་
སུ་གཞལ་བ་ན། །འདི་ཉིད་ལྕི་བས་དམའ་བ་སྙམ། །ས་སྐྱོབ་བུ་མོ་འགའ་ཞིག་ནི། །འདི་དང་ལྷ་ཡུལ་
མཛེས་པ་གཉིས། །སུ་ཞིག་ཁྱད་འཕགས་རྟོག་པའི་སླད། །ནམ་མཁར་བསྙེགས་ཏེ་ལྟ་བ་འདྲ། །ནུབ་
ཀྱི་ས་འཛིན་ནོར་སྦྱིན་གྱི། །གཟུགས་འཛིན་རི་ཕྲན་ནེའུ་ལེ་ཅན། །གང་གི་ཁ་ནས་རྙོག་བྲལ་ཆུ། །
ནོར་བུ་ཡོངས་སུ་སྐྱུགས་པ་བཞིན། །རི་རྣམས་ཀྱིས་བཏུད་གྲོང་ཁྱེར་འདི། །འཆི་མེད་རི་དྭགས་མིག་
ཅན་དང་། །ཉེ་དབང་རྣམས་ཀྱིས་བསྐོར་བ་ཡི། །རིན་ཆེན་ཁྲི་འཁོད་དབང་བོ་བཞིན། །ཆུ་ཀླུང་བུ་མོ་
དབུ་མ་ཡི། །མུ་ཏིག་དོ་ཤལ་ཕྲེང་རྒྱན་ཅན། །འདི་རྣམས་ལྷུང་ལྷུང་སྒྲོག་པ་འདི། །ལྷ་ཡི་རོལ་མོ་མ་
བཞིན་བརྗོད། །གྲོང་ཁྱེར་འདི་ཡི་དབུས་ཀྱི་ཆ། །མཐོ་ཞིང་ཆུ་ཀླུང་གཡས་སུ་འཁྱིལ། །དུང་གི་བཀྲ་
ཤིས་རྟགས་ཅན་གྱིས། །ཕྱོགས་ལས་རྣམ་པར་རྒྱལ་བར་འགྱུར། །པདྨའི་མཚོ་ལ་ངང་བ་འམ། །མེ་
ཏོག་ཚལ་དུ་བུང་བ་བཞིན། །དཔལ་འབྱོར་ཕུན་ཚོགས་བརྒྱ་ཡི་གཏེར། །རང་དབང་ཉིད་དུ་འགྲོ་བར་
འགྱུར། །ལེགས་བྱས་ཆུ་གཏེར་བསྲུབས་པའི་དཔལ། །རྣམ་རྒྱས་མེ་ཏོག་འབྱུང་གནས་ཀྱི། །གེ་སར་
ཅན་འདི་ཉི་འོད་ཀྱིས། །མ་བསྒུལ་བར་ཡང་བཞད་པ་བཞིན། །བསྟོད་པ་ཕྱོགས་ཀྱི་མཛེས་མའི་རྣ་
རྒྱན་ལས་རྒྱ་མཚོ་ཆེན་པོ་ལ་བསྟོད་པའི་ལེའུ་སྟེ་གཉིས་པའོ།།
།།
མཁས་པའི་ངང་བ་སྐད་འཇམ་ལྡན་པའི་པདྨའི་མཚོ་ཡིན་རྦ་རླབས་མེད་པའི་གཞན་གྱི་སྒྲ
ལྡན་ཆུ་གཏེར་མིན། །ཚོང་ཟོང་དབང་བོའི་གཞུང་ཉིད་འདུལ་བའི་སྤྲིན་གྱི་མཐུ་ཡིན་གློག་གི་ཕྲེང་ཅན
འཕེལ་འགྲིབ་བྱེད་ལྡན་ཆུ་མཐོང་མིན། །སྐྱེ་བོའི་བུང་བས་ཉེ་བར་རྟེན་ཕྱིར་པདྨའི་ནགས་ཡིན་འདམ་
རྫབ་མེད་པའི་ཆུ་ལས་སྐྱེས་པ་ཉིད་མ་ཡིན། །མཛེས་མའི་རིན་ཆེན་འཕང་གི་སྒྲས་བསྐྱོད་ནོར་བུའི་
ཁྱིམ་ཡིན་ཉི་མ་མེ་ཤེལ་བརྩིག་པ་སོགས་ཀྱི་ཁྱིམ་མ་ཡིན། །མཁས་པ་གང་གི་རྣམ་གནོན་མ་བཟོད་
པར། །ཉི་མ་ཟླ་བ་གཟའ་དང་སྐར་མའི་ཚོགས། །བདག་ཅག་ས་ལ་འདུག་པ་འདི་ཤེས་ནས། །ནམ་
མཁའི་མཐོངས་སུ་འོང་སྟེ་བལྟ་བར་སྙམ། །འགའ་ཞིག་ཚེ་ན་གཟི་བརྗིད་ཕུང་པོའི་དཔལ། །ནམ་
མཁའ་ནས་ལྟ་བཟོད་པར་མ་ནུས་ཞེས། །སྤྲིན་གྱི་ཡོལ་བ་བཏང་སྟེ་དེའི་ཕག་ལྟ། །ལན་གཅིག་མིན་
566

ཆོས་ཀྱི་སྡེ་ཆེན་པོ་རྣམས་དང་ཕོ་བྲང་ཆེན་པོ་རྣམས་ལ་ཆེད་དུ་མངགས་པའི་སྐོར་ཏེ་རིམ་པར་ཕྱེ་བ་བཞི་པ།
པར་ཡིབ་ཅིང་བལྟ་བ་འདྲ། །དེ་ལྟ་ན་ཡང་ཉི་མ་རྒྱས་ལྷག་པའི། །གཟི་བརྗིད་འདི་ནི་བལྟ་བར་མི་
ཕོད་ཅེས། །རིངས་པར་ལྷ་ཡི་ལམ་ནས་ཉེར་དོང་སྟེ། །ནུབ་ཀྱི་རི་བོའི་ཕག་ཏུ་བྲོས་པར་ངེས། །ཉིན་
མཚན་ཀུན་ཏུ་བཞད་པའི་དཔལ་འབར་བ། །གང་གི་བློ་གྲོས་པད་ཚལ་འདི་མཐོང་རྟིང༌། །འདབ་
བརྒྱ་བ་ནི་འཇིགས་ཤིང་ངོ་ཚ་ནས། །ནགས་ཀྱི་ནང་དུ་བྲོས་པ་ཡིན་ནམ་སྙམ། །སྨྲ་བའི་སེངྒེ་ཁོ་ན་རྒྱུ་
བ་ཡི། །ཆོས་འབྱུང་ནགས་ཀྱི་ནང་འདིར་ཕས་རྒོལ་གཞན། །ཆགས་སྡང་རོར་ཞེན་འགའ་ཞིག་
མཆིས་ཡོད་ན། །རྨོངས་པའི་རྩོམ་པས་ཝ་སྐད་མ་འབྱིན་ཅིག །འཇིགས་པ་མེད་པར་དྲི་བ་ཀུན་ལན་
ལྡོན། །ཤིན་ཏུ་དུལ་ཞིང་ཕྱོགས་སུ་ལྷུང་བའི་ཡིད། །བཅོམ་པའི་མཁས་པ་འབའ་ཞིག་འདུ་བ་འདི། །
འཕགས་པའི་ཡུལ་ལམ་ཡང་ན་ཅི་འདྲ་ཞིག །འདི་ལས་གཞན་ན་སྨྲ་བ་སུ་ཞིག་རྟོག་གེའི་སྡེ་ལ་
མཁས་པ་སུ། །ཕས་ཀྱི་རྒོལ་བ་དྲག་འཇོམས་སུ་ཡིན་མཁས་པ་འདུ་བའི་དབང་བོ་སུ། །མངོན་
བརྗོད་མ་ཚང་མེད་ཤེས་སུ་ཉིད་སྡེབས་སྦྱོར་སྙན་ངག་སྨྲ་མཁས་སུ། །དེ་འདྲ་ཡོད་ན་བློ་གྲོས་འཇིགས་
པ་མེད་པ་ཁྱེར་ཏེ་ང་དང་སྨྲ་བར་གྱིས། །གལ་ཏེ་འགའ་ཞིག་ང་ལ་སྐྱོན། །དོན་མིན་རང་བཞིན་འཕེལ་
བ་ཡི། །བསམ་པ་ཉིད་ཀྱིས་ལྷུར་ལེན་ན། །ཀྱེ་མ་དེ་ལ་ངས་ཅི་བྱ། །སྙན་དངགས་ལ་དབང་ཁོ་བོ་ཡི། །
ཉམས་ཀྱི་བདག་ཉིད་མཐོང་ནས་ནི། །དཔལ་ལྡན་གཞོན་ནུ་སྙན་ངག་མཁན། །ཉི་མའི་ལམ་དུ་བྲོས་
པར་ངེས། །ཆོས་འབྱུང་བའི་རྒྱ་མཚོ་ཆེན་པོ་མཁས་པའི་ངང་བ་ཅན་ལ་བསྟོད་པ་ཕྱོགས་ཀྱི་མཛེས་
མའི་རྣ་རྒྱན་ཞེས་བྱ་བ་ལས་ཐུན་མོང་དུ་བསྟོད་པའི་ལེའུ་སྟེ་གསུམ་པའོ། །ཚུལ་འདི་ནི་དཔལ་ལྡན་
གྲགས་པའི་ཞབས་ཀྱི་པདྨོ་སྐྲ་ལ་འགོད་པ། སྙན་ངག་མཁན་པོ་དཔལ་འཆི་བ་མེད་པའི་སྡེ། ཕྱོགས་
ཐམས་ཅད་ལས་རྣམ་པར་རྒྱལ་བའི་ལྷས་སྦྱར་བ་རྫོགས་སོ།། །།
༈ དཔལ་གསང་ཕུ་ནེའུ་ཐོག་གི་ཆོས་གྲྭ་ཆེན་པོ་ལ་བསྟོད་པ་རྒྱ་མཚོའི་རྦ་རླབས་སོ། །
རྒྱ་གར་སྐད་དུ། མ་ཧཱ་གུ་ཧཱ་སཱ་ཏ་དྷརྨ་སེ་ན་ཤྲཱི་ཀ་སུར་ཏེ་ན་སྟོད་ཏྲ་ནཱ་མ་ས་མུ་དྲོརྨ། ཨཱ་ལ།
བོད་སྐད་དུ། དཔལ་གསང་ཕུ་ནེའུ་ཐོག་གི་ཆོས་གྲྭ་ཆེན་པོ་ལ་བསྟོད་པ་རྒྱ་མཚོའི་རྦ་རླབས་ཞེས་བྱ་བ་
འཕགས་པ་འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ། །ཉིད་ཕྱིར་ཟླ་བ་རླུང་གིས་བསྐྱོད་
པའི་རྔ་ཡབ་འཕུར་ལྡན་བླ་གབ་མེད་པའི་ཤེལ་གྱི་གཞི། །གདུགས་དཀར་ཐིག་ལེའི་རླུང་རྒྱུན་ལ་
567

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་གསུམ་པ།
ཟེགས་རབ་བསིལ་ཆུ་འཐོར་ཟིམ་བུ་དལ་འབབ་མ་ལ་ཡང༌། །ཧ་རི་ཙན་དན་དྲི་བཟང་སེར་བུ་རྣམ་
པར་གཡོ་བའི་ཡིད་འོང་ལྗོན་པའི་གྲིབ་བསིལ་ཅན། །ཆུ་ཤེལ་རྡོ་ལེབ་ལྡན་པའི་ཚལ་ཡང་རལ་གྲི་ལོ་
མའི་ནགས་ལྟར་འདང་གཙིགས་དེ་ཀུན་རྒྱལ། །མར་མེ་མཛད་ཀྱིས་ལུང་བཟང་བསྟན་ལས་ད